1. **Besediaka penusah ti penudi:**
   * **Diiring Jaku Tuhan.**
     + Ba timpuh pengujung, Sitan dikemendarka ngereja pengawa nyelai dikena nipu ke enda ulih disangkal *(Pem. 13:13-14; Mat. 24:24)*.
     + Penemu ke penuh pasal Bup Kudus enggau ari saup Roh Kudus, tu aja ke ulih nulung kitai mengkang tegap ba pemendar *(2 Pet. 1:19-21)*.
   * **Dichop ba kening.**
     + Chop Allah Taala dikelala ngena 3 chara:
       1. Roh Kudus. Semua orang ti arap ba semua jeman deka dichop ngena Iya *(Ep. 4:30)*.
       2. Nama enggau perangai Allah Taala. Semua orang ti menang deka bempu tu *(Pem. 14:1; 22:4)*.
       3. Tanda ke dikelala *(Pem. 9:4; Es. 9:4)*.
     + Allah Taala ngengkahka siti ari kelai Iya ba Pesan Sepuluh, tu meh kelai ke ulih dikelala ba orang ti nyembah Iya *(Es. 20:20)*.
     + Chop tauka tanda tu deka diterima ngena dua iti chara: ba kening tauka ba jari.
     + Orang ti lurus deka nerima tanda tu ba kening sida, lalu orang ke enda lurus deka nerima tanda tu ba kening tauka ba jari sida *(Pem. 13:16)*. Nama bida?
       1. Kening: Penemu ke dikarap.
       2. Front: INTELLECTUAL CONVICTION. Arapka Iya ti dikarap.
       3. Jari: Asil (Penguntung). Kitai nyembah laban takut diukum.
     + Sitan nadai tentu gagau ke kebuah ba sembah, tang Allah Taala semina nerima sembah ke datai ari ati ti bendar *(Rome 12:1)*.

|  |  |  |
| --- | --- | --- |
| **Komponen**  **chop** | **Chunto: euro coin (Spain)** | **Sabat  (P-sut 20:8-11)** |
| **Nama** | **Philip VI** | **Jehovah** |
| **Gelar** | **Raja** | **Penengkebang** |
| **Endur** | **Spain** | **Langit, tanah enggau Tasik** |

* + **Taluk ba sembah.**
    - Orang ti enggai nerima tanda jelu enda ulih bejual enggau bebeli, sida mega diemba enggau pemati *(Pem. 13:15-17)*. Pia mega, enti sida nerima tanda nya sida deka dituntung kudi ti penudi sereta mati ba pemati ti kedua, lalu lenyau pengidup meruan *(Pem. 16:2; 14:9-11; 20:4,13-15)*.
    - Enti Sabat nya tanda ke ulih dipeda ba orang ke taluk, tentu mega tanda jelu deka sebaka enggau nya.
    - Laban Bup Kudus nadai madahka ubah ba hari sembiang, enti hari Minggu diterima nyadi ke hari sembiang, reti nya kuasa gerija ke ngubah nya mega diterima (dikelala enggau 666).
    - Ni ke patut diterima kitai? Kuasa mensia tauka kuasa Allah Taala ke terang dipadah ba Jaku Iya?

1. **Kuasa ari atas:**
   * **Ujan dudi.**
     + Nabi Joel ngena ujan nyadi ke jaku banding pasal penurun Roh Kudus *(Joel 2:23)*. Nya alai baka tu meh utai ti ku Peter lebuh ke ngajar ba hari Pentikos *(Ras. 2:14-17)*.
     + Penurun ujan tu deka mai penemu pasal Allah Taala *(Hos. 6:3)*. Maya timpuh iya tu kelia, iya udah mai beribu iku orang datai ngagai Tuhan dalam sehari *(Ras. 2:41)*.
     + Ba menua ke bisi iklim Mediteranean baka ke alai orang Israel diau, ujan ke dulu lebih kurang ba bulan Oktober dikena nyendiaka tanah sereta ngematukka benih. Ujan ti kedua ke disebut ujan dudi, lebih kurang ba bulan April dikena ngemansauka umai.
     + Baka nya mega, gerija dipunka enggau ujan Roh Kudus, berita injil ke dipadah, tauka pengetau ti penudi deka nyadi lepas penatai ujan ti dudi. Roh Kudus deka dituang ngena kuasa atas orang ti arap *(Pem. 18:1)*.
   * **Ngajar injil.**
     + John meda siku agi melikat nurun ngena kuasa. Mulia melikat siku tu ngemenuhka dunya *(Pem. 18:1)*. Nama berita ke dipadah melikat tu?
     + Berita ke dibai iya sebaka enggau berita melikat ti kedua: Babilon udah rubuh lalu ngamahka semua bansa *(Pem. 18:2-3; 14:8)*.
     + Roh Kudus deka nurun enggau kuasa atas orang ti taluk, “iya nya sida ke ngasika pesan Allah Taala, sereta tetap ati arapka Jesus” (Pem. 14:12), pia mega sida udah meritaka injil, enggau madahka jaku tangkan pasal pun timpuh pechara, sereta ngansak orang mayuh nyembah Penengkebang *(Pem. 14:6-7)*.
     + Betunga enggau ajar-ajar tu enggau kuasa ujan dudi, mensia deka betunga enggau dua bengkah pemilih: nerima chop Allah Taala tauka nerima chap jelu *(Pem. 14:9-11)*.
     + Mayuh orang deka meritaka ajar ti penudi tu. Mayuh mega deka netapka diri taluk datai ke pengujung.